मधुमेह, उच्च रक्‍तचाप, धूम्रपान और मोटापा जैसे कारणों के कारण क्रोनिक किडनी डिजीज हो सकती है। किडनी की बढ़ती बीमारियां व किडनी फेल्योर पूरी दुनिया में बड़ी समस्या बनी हुई है। भारत में प्रत्येक 10 में से एक व्यक्ति को किसी न किसी रूप में क्रोनिक किडनी डिजीज होने की आशंका रहती है। इनमें पुरुषों की संख्या ज्यादा होती है। गंभीर होने पर क्रोनिक किडनी डिजीज इलाज से पूरी तरह ठीक नहीं हो सकती। अंतिम अवस्था में इसका उपचार केवल डायलिसिस या किडनी प्रत्यारोपण (ट्रांसप्लांट) से ही संभव है।